CELEX: 62020CN0172
Language: da
Date: 2020-04-08 00:00:00
Title: Sag C-172/20 P: Appel iværksat den 8. april 2020 af WV til prøvelse af kendelse afsagt af Retten (Fjerde Afdeling) den 29. januar 2020 i sag T-388/18, WV mod EU-Udenrigstjenesten

28.9.2020   
            
            
               DA
            
            
               Den Europæiske Unions Tidende
            
            
               C 320/5
            
         
      Appel iværksat den 8. april 2020 af WV til prøvelse af kendelse afsagt af Retten (Fjerde Afdeling) den 29. januar 2020 i sag T-388/18, WV mod EU-Udenrigstjenesten
      (Sag C-172/20 P)
      (2020/C 320/07)
      Processprog: fransk
      
         Parter
      
      
         Appellant: WV (ved avocat É. Boigelot)
      
         Den anden part i appelsagen: Tjenesten for EU’s Optræden Udadtil (EU-Udenrigstjenesten)
      
         Appellanten har nedlagt følgende påstande
      
      
                  —
               
               
                  Kendelse afsagt af Den Europæiske Unions Ret den 29. januar 2020 i sag T-388/18 ophæves, for så vidt som Retten herved afviste appellantens oprindelige annullationssøgsmål og pålagde appellanten at bære sagsomkostningerne.
               
            
                  —
               
               
                  I henhold til artikel 184 i Den Europæiske Unions Domstols procesreglement tilpligtes den oprindelige sagsøgte at bære alle sagsomkostningerne, herunder omkostningerne i forbindelse med søgsmålet ved Den Europæiske Unions Ret.
               
            
                  —
               
               
                  Sagen hjemvises til Den Europæiske Unions Ret, således at denne kan træffe afgørelse i sagen.
               
            
         Anbringender og væsentligste argumenter
      
      Appellanten er af den opfattelse, at Retten med den appellerede kendelse har tilsidesat princippet om den frie bevisbedømmelse og begrebet om en række samstemmende indicier, og at den som følge heraf har tilsidesat bevisbyrdereglerne, bl.a. for så vidt angår de argumenter og indicier, der er fremført vedrørende beregningen af den frist, som appellanten havde til at anfægte EU-Udenrigstjenestens afgørelse.
      Appellanten har med sit eneste appelanbringende gjort gældende, at der foreligger forskelsbehandling, at der i den appellerede kendelse er foretaget en urigtig gengivelse af de faktiske omstændigheder, og at førsteinstansretten har foretaget et åbenbart urigtigt skøn, der har medført en urigtig retlig begrundelse.